ทั่วโลกอ่วม! ยอดป่วย “โควิด” พุ่งทะลุ 19 ล้านรายแล้ว เสียชีวิตเกิน 7 แสน
เว็บไซต์ Worldometers รายงานตัวเลขผู้ติดเชื้อ “โควิด” ทั่วโลก พุ่งทะลุ 19 ล้านรายแล้ว เสียชีวิตเกิน 7 แสน!
เว็บไซต์ Worldometers รายงานตัวเลขผู้ติดเชื้อ “โควิด” ทั่วโลก พุ่งทะลุ 19 ล้านรายแล้ว เสียชีวิตเกิน 7 แสน!
6 ส.ค. 2563

Worldometers เว็บไซต์ที่รายงานสถานการณ์การแพร่ระบาดของไวรัสโคโรนาสายพันธุ์ใหม่ (โควิด-19) ทั่วโลกแบบเรียลไทม์ รายงานตัวเลขผู้ติดเชื้อ ประจำวันที่ 6 ส.ค.63 ณ เวลาประมาณ 17.18 น. ตามเวลาประเทศไทย ระบุพบผู้ป่วยโควิด-19 ทั่วโลกทะลุ 19 ล้านรายแล้ว
โดยยอดผู้ติดเชื้อยืนยันสะสมทั่วโลก รวมแล้ว 19,002,651 ราย เพิ่มขึ้น 271,325 ราย เสียชีวิตเพิ่ม 6,837 ราย เสียชีวิตรวม 711,678 ราย รักษาหายแล้ว 12,189,856 ราย
โดยประเทศที่พบรายงานผู้ติดเชื้อสูงสุด 5 อันดับแรก ได้แก่
1.สหรัฐอเมริกา มีผู้ติดเชื้อยืนยันสะสม 4,973,741 ราย เพิ่มขึ้น 55,148 ราย เสียชีวิตรวม 161,608 ราย เพิ่มขึ้น 1,311 ราย รักษาหาย 2,380,212 ราย
2.บราซิล มีผู้ติดเชื้อยืนยันสะสม 2,862,761 ราย เพิ่มขึ้น 54,685 ราย เสียชีวิตรวม 97,418 ราย เพิ่มขึ้น 1,322 ราย รักษาหาย 2,020,637 ราย
3.อินเดีย มีผู้ติดเชื้อยืนยันสะสม 1,967,700 ราย เพิ่มขึ้น 56,626 ราย เสียชีวิตรวม 40,772 ราย เพิ่มขึ้น 919 ราย รักษาหาย 1,329,026 ราย
4.รัสเซีย มีผู้ติดเชื้อยืนยันสะสม 871,894 ราย เพิ่มขึ้น 5,204 ราย เสียชีวิตรวม 14,606 ราย เพิ่มขึ้น 139 ราย รักษาหาย 676,357 ราย
5.แอฟริกาใต้  มีผู้ติดเชื้อยืนยันสะสม 529,877 ราย เพิ่มขึ้น 8,559 ราย เสียชีวิตรวม 9,298 ราย เพิ่มขึ้น 414 ราย รักษาหาย 377,266 ราย